2006R0951 — SL — 01.07.2013 — 009.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:





popravljena z:









▼B

UREDBA KOMISIJE (ES) št. 951/2006

z dne 30. junija 2006

o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja







KOMISIJA EVROPSKIH SKUPNOSTI JE — ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja ( 1 ) in zlasti členov 23(4) in 40(1) Uredbe, ob upoštevanju naslednjega: (1) Uredba (ES) št. 318/2006 vzpostavlja določbe, ki se uporabljajo za uvozna in izvozna dovoljenja, dodeljevanje izvoznih nadomestil in upravljanje uvoza v sektorju sladkorja. Da bi izboljšali preglednost pravil, ki se uporabljajo pri trgovini s tretjimi državami v sektorju sladkorja, je treba podrobna pravila za uporabo navedenih določb zbrati v eno samo uredbo. (2) Člen 32 Uredbe (ES) št. 318/2006 predvideva možnost dodelitve nadomestil za izvoz v tretje države, da bi se pokrila razlika med cenami na svetovnem trgu in cenami znotraj Skupnosti. Za začetek veljavnosti reforme ureditve trga sladkorja je treba določiti podrobna pravila za izvajanje za trgovino s tretjimi državami v sektorju sladkorja. (3) Za zagotovitev enakega obravnavanja pri določanju zneska izvoznega nadomestila je treba določiti standardno metodo za določanje vsebnosti saharoze v nekaterih proizvodih. Treba je določiti tudi posebna merila, ki bodo pokrivala primere, pri katerih standardna metoda ne omogoča določitve skupne vsebnosti saharoze. V primeru sirupov z razmeroma nizko stopnjo čistosti je treba vsebnost saharoze določiti pavšalno na osnovi vsebnosti sladkorja, ki ga je mogoče ekstrahirati. (4) Sladkor kandis, ki se proizvaja iz belega sladkorja ali rafiniranega surovega sladkorja, ima stopnjo polarizacije pogosto manjšo kot 99,5 %. Glede na visoko stopnjo čistosti uporabljenih surovin, mora biti nadomestilo za sladkor kandis kar se da blizu nadomestilu za beli sladkor. Zato je treba sladkor kandis natančno opredeliti. (5) V primeru odobritve izvoznega nadomestila za izoglukozo je treba določiti meje glede na vsebnost fruktoze in polisaharidov, da se zagotovi dodeljevanje nadomestil le za dejanski proizvod kot tak. (6) Člen 23(1) Uredbe (ES) št. 318/2006 določa, da je za uvoz v Skupnost ali izvoz iz nje, katerega koli proizvoda navedenega v členu 1(1), razen tistih pod točko (h) te uredbe, potrebno predložiti uvozno ali izvozno dovoljenje. Treba je določiti podrobna pravila zlasti za določitev podatkov, ki morajo biti navedeni na zahtevkih za dovoljenja in dovoljenjih, pogoje, ki se uporabljajo pri izdaji dovoljenj, vključno z varščinami, ki se položijo, kot tudi pogoje veljavnosti izdanega dovoljenja. (7) V skladu s členom 34 Uredbe (ES) št. 318/2006 je upoštevanje obveznosti v zvezi z izvoznimi količinami, ki izhajajo iz sporazumov, sklenjenih v skladu s členom 300 Pogodbe, treba zagotoviti na podlagi sistema. V ta namen je treba dovoljenja, za katera je bil vložen zahtevek, izdati po obdobju premisleka, ki omogoča Komisiji, da oceni količine iz zahtevkov in sprejme ukrepe, če bi bila posledica sprejetja zadevnih zahtevkov prekoračitev ali nevarnost prekoračitve količin in/ali odobrenih proračunskih sredstev, določenih v navedenih sporazumih za zadevno tržno leto. Zato morajo države članice nemudoma priglasiti vse zahtevke za dovoljenja, ki vključujejo periodična nadomestila. Vlagatelji zahtevka morajo imeti možnost, da svoj zahtevek pod nekaterimi pogoji umaknejo, če je bil določen odstotek sprejetja zahtevkov. (8) Natančno in redno spremljanje trgovine s tretjimi državami je edini način za skrbno spremljanje razvoja dogodkov v luči omejitev, ki izhajajo iz obveznosti Skupnosti v okviru sporazumov o kmetijstvu, sklenjenih v skladu s členom 300 Pogodbe, in za sprejetje, če je to primerno, potrebnih ukrepov, zlasti za uporabo člena 19(1) Uredbe (ES) št. 318/2006. Zato mora Komisija redno prejemati pomembne podatke, ne samo o uvozu in izvozu proizvodov, za katere so bila določena nadomestila v skladu s členoma 32 in 33 Uredbe (ES) št. 318/2006, temveč tudi o uvozu in izvozu proizvodov, izvoženih brez nadomestila, z dovoljenjem ali brez, v prostem prometu na trgu Skupnosti, ter o tistih, ki so predmet postopka aktivnega oplemenitenja. (9) Da bi zagotovili stabilnost trgov s sladkorjem v Skupnosti in se izognili padcu tržnih cen pod referenčne cene za sladkor, je treba določiti uporabo dodatnih uvoznih dajatev. (10) Člen 27(2) Uredbe (ES) št. 318/2006 določa, da je za uvoz, ki poteka po ceni, ki je nižja od sprožitvene cene, ki se prijavi pri Svetovni trgovinski organizaciji, mogoče zaračunati dodatno uvozno dajatev. Za uporabo dodatne uvozne dajatve je treba upoštevati uvozno ceno CIF za zadevno pošiljko. Tako uvozno ceno CIF je treba preveriti glede na reprezentativne cene za zadevni proizvod na svetovnem trgu ali uvoznem trgu Skupnosti za zadevni proizvod. V ta namen je potrebno predpisati merila za določanje reprezentativne uvozne cene CIF za proizvode, pri katerih je mogoče uporabiti dodatno uvozno dajatev. (11) Za določitev reprezentativnih uvoznih cen CIF mora Komisija upoštevati vse podatke, ki so ji na razpolago bodisi neposredno bodisi s sporočanjem takšnih pomembnih podatkov s strani držav članic. (12) Uredba Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov, s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 ( 2 ) odpira letno kvoto v višini 600 000 ton melas s poreklom iz AKP, v okviru katere se uvozne dajatve znižajo za 100 %. Glede na to in ob upoštevanju dejstva, da uvoz melase znotraj te količinske omejitve verjetno ne bo povzročil motenj na trgu Skupnosti, je neprimerno, da bi za tak uvoz uvedli dodatne dajatve, saj bi bilo to v nasprotju s samim namenom omogočanja uvoza iz afriških, karibskih in pacifiških držav (držav AKP) v Skupnost. Skupno uvozno dajatev, ki se uporablja za trsne melase s poreklom iz navedenih držav, je zato treba znižati na nič. (13) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti ( 3 ) je kodificirala pravila za upravljanje s tarifnimi kvotami, oblikovana za uporabo po časovnem zaporedju datumov sprejetja carinskih deklaracij. (14) Podrobna pravila iz te uredbe nadomeščajo pravila iz uredb Komisije (EGS) št. 784/68 z dne 26. junija 1968 o podrobnih pravilih za izračunavanje cen CIF za beli in surovi sladkor ( 4 ), (EGS) št. 785/68 z dne 26. junija 1968 o standardni kakovosti in podrobnih pravilih za izračunavanje cene CIF za melaso ( 5 ), (ES) št. 1422/95 ( 6 ), (ES) št. 1423/95 z dne 23. junija 1995 o podrobnih izvedbenih pravilih za uvoz proizvodov v sektorju sladkorja, razen melase ( 7 ), (ES) št. 1464/95 z dne 27. junija 1995 o posebnih podrobnih pravilih za uporabo sistema uvoznih in izvoznih dovoljenj v sektorju sladkorja ( 8 ) in (ES) št. 2135/95 z dne 7. septembra 1995 o podrobnih pravilih za dodeljevanje izvoznih nadomestil v sektorju sladkorja ( 9 ). Navedene uredbe je zato treba razveljaviti zaradi preglednosti in pravne jasnosti. (15) Ukrepi, predvideni s to uredbo, so v skladu z mnenjem Upravljalnega odbora za sladkor — ob upoštevanju naslednjega: SPREJELA NASLEDNJO UREDBO:







POGLAVJE I

PODROČJE UPORABE IN OPREDELITVE POJMOV

▼M9

Člen 1

Področje uporabe

1. Ta uredba v skladu z delom III Uredbe Sveta (ES) št. 1234/2007 ( 10 ) določa posebna podrobna pravila za uporabo sistema uvoznih in izvoznih dovoljenj, dodeljevanje izvoznih nadomestil in upravljanje uvoza, zlasti za uporabo dodatnih uvoznih dajatev v sektorju sladkorja.

2. Če s to uredbo ni določeno drugače, veljajo določbe Uredbe Komisije (ES) št. 376/2008 ( 11 ).

▼B

Člen 2

Opredelitve

V tej uredbi

1. „periodično nadomestilo“ pomeni izvozno nadomestilo, določeno v rednih časovnih razmakih iz člena 33(2)(a) Uredbe (ES) št. 318/2006;

2. „sladkor kandis“ pomeni sladkor, ki: (a) vsebuje velike, najmanj 5 mm dolge kristale, ki se pridobijo s hlajenjem in počasno kristalizacijo zadostno koncentrirane raztopine sladkorja; in (b) vsebuje v suhem stanju 96 ali več masnih % saharoze, določene s polarimetrično metodo.







POGLAVJE II

IZVOZNA NADOMESTILA

Člen 3

Določitev vsebnosti saharoze v različnih sladkornih sirupih, ki so upravičeni do izvoznih nadomestil

1. Izvozno nadomestilo za 100 kilogramov proizvodov iz člena 1(1)(c) Uredbe (ES) št. 318/2006 je enako osnovnemu znesku, pomnoženemu z vsebnostjo saharoze v zadevnem proizvodu, ki se ji, če je to ustrezno, prišteje vsebnost drugih sladkorjev, izračunano v ekvivalentu saharoze.

▼M4

2. Brez poseganja v odstavka 3 in 4 se vsebnost saharoze, ki se ji, če je to ustrezno, prišteje vsebnost drugih sladkorjev, izraženih kot saharoza, izračuna v skladu s točkama (d) in (e) člena 3(3) Uredbe Komisije (ES) št. 952/2006 ( 12 ).

3. Pri sirupih s čistostjo vsaj 85 %, vendar manj od 94,5 %, se vsebnost saharoze, ki se ji, če je to ustrezno, prišteje vsebnost drugih sladkorjev, izraženih kot saharoza, določi pavšalno v višini 73 masnih % v suhem stanju.

▼B

4. Pri karamelnem sladkorju, pridobljenem izključno iz nedenaturiranega sladkorja pod oznako KN 1701, se vsebnost saharoze, ki se ji, če je to ustrezno, prišteje vsebnost drugih sladkorjev, izraženih kot saharoza, določi na osnovi vsebnosti suhe snovi. Vsebnost suhe snovi se določi na podlagi gostote raztopine, razredčene v utežnem razmerju ena proti ena. Rezultat določanja vsebnosti suhe snovi se izrazi kot saharoza tako, da se pomnoži s koeficientom 1.

Vendar pa se za karamelni sladkor iz prvega pododstavka na zahtevo lahko določi dejansko uporabljena količina saharoze, ki se ji, če je to ustrezno, prišteje vsebnost drugih sladkorjev, izraženih kot saharoza, če je bil ta sladkor proizveden po postopku carinskega skladiščenja ali postopku proste cone, ki zagotavlja enakovredna jamstva.

5. Osnovni znesek iz odstavka 1 se ne uporablja za sirupe s čistostjo pod 85 %.

Člen 4

Izvozno nadomestilo za izoglukozo

Izvozna nadomestila se lahko dodelijo samo za proizvode iz člena 1(1)(d) in (g) Uredbe (ES) št. 318/2006, če:

(a) so proizvodi pridobljeni z izomerizacijo glukoze;

(b) vsebnost fruktoze v proizvodih v suhem stanju ni manjša od 41 masnih %;

(c) skupna vsebnost polisaharidov in oligosaharidov, vključno z di- in trisaharidi, v proizvodih v suhem stanju ne presega 8,5 masnega %.

Vsebnost suhe snovi v izoglukozi se določi na podlagi gostote raztopine, razredčene v utežnem razmerju ena proti ena, ali, pri proizvodih z zelo visoko konsistenco, s sušenjem.

▼M2

Člen 4a

Izvozno nadomestilo za nekatere vrste sladkorja, ki se uporabljajo v nekaterih proizvodih, pridobljenih s predelavo sadja in zelenjave

1. V skladu s členom 32 Uredbe (ES) št. 318/2006 se izvozno nadomestilo lahko dodeli v zvezi z belim sladkorjem in surovim sladkorjem, ki spadata pod oznako KN 1701, izoglukozo, ki spada pod oznake KN 1702 40 10, 1702 60 10 in 1702 90 30 ter sirupom iz sladkorne pese in sladkornega trsa, ki spadata pod oznako KN 1702 90 95, ki se uporabljajo za proizvodnjo proizvodov iz sektorja predelanega sadja in zelenjave iz Priloge VIII k Uredbi (ES) št. 318/2006.

2. Znesek nadomestila je enak znesku periodičnega izvoznega nadomestila, kot je določen za sladkorne proizvode iz odstavka 1, ki se izvažajo brez nadaljnje predelave.

3. Da bi bili predelani proizvodi upravičeni do nadomestila, jih mora ob izvozu spremljati izjava vlagatelja, ki navaja količine surovega in belega sladkorja, sirupa iz sladkorne pese in sladkornega trsa ter izoglukoze, ki se uporabljajo pri proizvodnji.

Države članice preverijo točnost izjave na najmanj 5 % vzorcev, izbranih na podlagi analize tveganja. Taka preverjanja se izvajajo na evidencah zalog, ki jih vodi proizvajalec.

4. Nadomestilo se izplača ob predložitvi dokazila, da:

(a) so bili proizvodi izvoženi iz Skupnosti in

(b) so v primeru diferenciranega nadomestila proizvodi dosegli namembni kraj, ki je naveden na dovoljenju, ali drug namembni kraj, za katerega je bilo nadomestilo določeno.

Člen 4b

Odstopanja od Uredbe (ES) št. 800/1999

1. Z odstopanjem od člena 16 Uredbe (ES) št. 800/1999, kadar je diferenciranje nadomestila izključno posledica tega, da nadomestilo za Švico ali Lihtenštajn ni bilo določeno, dokazilo o izpolnjenih carinskih uvoznih formalnostih ne sme biti pogoj za plačilo nadomestila za sladkorne proizvode iz člena 4a(1), ki se uporabljajo za proizvodnjo proizvodov, pridobljenih s predelavo sadja in zelenjave, iz Priloge VIII k Uredbi (ES) št. 318/2006 in naštetih v tabelah I in II Protokola 2 k Sporazumu med Evropsko skupnostjo in Švicarsko konfederacijo z dne 22. julija 1972.

2. Dejstvo, da izvozno nadomestilo ni bilo določeno za izvoz sladkornih proizvodov iz člena 4a(1), ki se uporabljajo za proizvodnjo proizvodov, pridobljenih s predelavo sadja in zelenjave, iz Priloge VII k Uredbi (ES) št. 318/2006 in naštetih v tabelah I in II Protokola 2 k Sporazumu med Evropsko skupnostjo in Švicarsko konfederacijo z dne 22. julija 1972, v Švico ali Lihtenštajn, se ne upošteva pri določanju najnižje stopnje nadomestila v smislu člena 18(2) Uredbe (ES) št. 800/1999.

▼M4







POGLAVJE IIa

IZVOZ IZVEN KVOTE

▼M5

Člen 4c

Dokazilo o prispetju v namembni kraj

1. Če neka namembna država ni upravičena za izvoz izvenkvotnega sladkorja in/ali izvenkvotne izoglukoze, je s predložitvijo dokumentov iz člena 16(1) Uredbe (ES) št. 800/1999 treba dokazati, da so bile opravljene vse carinske formalnosti za uvoz v upravičene namembne države.

2. Če izvoznik ne more dobiti dokumentov iz odstavka 1 tega člena, čeprav je postopal ustrezno, se šteje, da je proizvod uvožen v tretjo državo s predložitvijo naslednjih dokumentov:

(a) izvod prevozne listine;

(b) potrdilo o raztovoru proizvoda, ki ga izda uradni organ zadevne tretje države, uradni organ države članice s sedežem v namembni državi ali mednarodna nadzorna agencija, odobrena v skladu s členi 16a–16f Uredbe (ES) št. 800/1999, ki potrjuje, da je bil proizvod odposlan iz kraja raztovarjanja ali vsaj, da po podatkih organov ali agencije, ki izdaja to potrdilo, proizvod ni bil naložen za ponovni izvoz;

(c) bančno potrdilo, ki so ga izdali odobreni posredniki s sedežem v Skupnosti, ki potrjuje, da je bilo plačilo za zadevni izvoz nakazano na pri njih odprti račun izvoznika ali kako drugo dokazilo o plačilu.

3. Pri izvozu izvenkvotnega sladkorja in izvenkvotne izoglukoze kot pomoč v hrani za mednarodno organizacijo ali humanitarno organizacijo se šteje, da je bil proizvod uvožen v tretjo državo na podlagi predložene izjave o prejemu pošiljke, ki jo izda mednarodna organizacija ali humanitarna organizacija, ki jo odobri izvozna država članica, kjer je blago izvoženo kot pomoč v hrani.

▼M7

4. Pri izvoznih deklaracijah v zvezi z največjo dovoljeno količino sladkorja, ki znaša 25 ton, in kadar so izpolnjeni pogoji iz člena 24(2)(a) in (b) Uredbe Komisije (ES) št. 612/2009 ( 13 ), države članice podjetja oprostijo predložitve dokazil iz odstavkov 1 ter 2(b) in (c) tega člena. Prevozne listine ali njim enakovredne elektronske različice, kot jih opisuje člen 17(3) Uredbe (ES) št. 612/2009, je treba predložiti v vseh primerih.

▼M6

Člen 4d

Ekvivalentnost

Sladkor ali izoglukoza, proizvedena v okviru kvote, se lahko uporabita kot ekvivalent izvenkvotnim proizvodom. Če se proizvodi v okviru kvote uporabijo kot ekvivalent izvenkvotnim proizvodom, se izvozijo v skladu s pravili iz točke (d) prvega odstavka člena 61 Uredbe Sveta (ES) št. 1234/2007 ( 14 ). Ta mehanizem ekvivalentnosti se uporablja tudi, ko se proizvajalci kvotnega in izvenkvotnega sladkorja ali izoglukoze nahajajo v različnih državah članicah.

Člen 4e

Leto proizvodnje

Sladkor ali izoglukoza, izvožena z dovoljenji, ki so bili izdana ob upoštevanju količinske omejitve iz člena 61(d) Uredbe (ES) št. 1234/2007, sta lahko proizvedena v tržnem letu, ki je različno od leta veljavnosti dovoljenja.

▼B







POGLAVJE III

IZVOZNA DOVOLJENJA

Člen 5

Zahtevki za dovoljenja

▼M3

1. Proizvodi, za katere je treba predložiti izvozno dovoljenje, so določeni v členu 1(2)(b) Uredbe Komisije (ES) št. 376/2008 ( 15 ).

Obdobje veljavnosti izvoznega dovoljenja in znesek varščine, ki se položi, morata biti takšna, kakršna sta določena v delu II Priloge II k navedeni uredbi, in veljata za vse primere iz člena 1(2)(b) navedene uredbe.

▼B

2. Za namene uporabe člena 4(2) Uredbe Komisije (ES) št. 800/1999 ( 16 ) se ustanovijo naslednje skupine proizvodov:

(a) skupina proizvodov I: proizvodi iz točke (b) člena 1(1) Uredbe (ES) št. 318/2006;

(b) skupina proizvodov II: proizvodi iz točke (c) člena 1(1) Uredbe (ES) št. 318/2006;

(c) skupina proizvodov III: proizvodi iz točk (d) in (g) člena 1(1) Uredbe (ES) št. 318/2006.

Člen 6

Izvozna dovoljenja z nadomestilom

1. Če je nadomestilo določeno na podlagi razpisa, odprtega znotraj Skupnosti, se zahtevek za izvozno dovoljenje vloži pri pristojnem organu države članice, v kateri je bila izdana izjava o dodelitvi iz razpisa.

▼M1

2. Oddelek 20 zahtevka za dovoljenje in dovoljenja vsebuje eno od navedb iz dela A Priloge.

▼M2

2a. Za dodelitev nadomestila v skladu s členom 4a vsebujeta zahtevek za dovoljenje in dovoljenje iz oddelka 20 eno od navedb iz dela E Priloge.

▼M1

3. Izvozno dovoljenje se izda za količino, navedeno v ustrezni izjavi o dodelitvi iz razpisa. V oddelku 22 dovoljenja se navede stopnja izvoznega nadomestila, kakor je določena v tej izjavi, izražena v eurih. V ta namen vsebuje naslednje navedbe iz dela B Priloge.

▼B

4. Člen 49 Uredbe Komisije (ES) št. 1291/2000 ( 17 ) se ne uporablja.

▼M9

Člen 7

Izvozno dovoljenje za sladkor brez nadomestila

Če se sladkor, ki je v prostem obtoku na trgu Unije in se ne šteje kot „izven kvote“, želi izvoziti brez nadomestila, se v oddelek 20 zahtevka za dovoljenje in dovoljenja vpiše ena od navedb iz dela C Priloge.

Člen 7a

Izvozna dovoljenja za izvoz izven kvote

1. Z odstopanjem od člena 5 je za izvoz izvenkvotne izoglukoze v okviru količinske omejitve iz točke (d) prvega odstavka člena 61 Uredbe (ES) št. 1234/2007 treba predložiti izvozno dovoljenje.

2. Z odstopanjem od člena 8 Uredbe (ES) št. 376/2008 pravice, ki izhajajo iz izvoznih dovoljenj, izdanih za izvenkvotni sladkor, niso prenosljive.

▼M4

Člen 7b

Zahtevki za izvozna dovoljenja za izvoz izven kvote

1. Zahtevke za izvozna dovoljenja, povezane s količinsko omejitvijo, ki jo je treba določiti v skladu s členom 12(d) Uredbe (ES) št. 318/2006, lahko predložijo le proizvajalci pesnega in trsnega sladkorja ali proizvajalci izoglukoze, ki so odobreni v skladu s členom 17 Uredbe (ES) št. 318/2006 in ki jim je bila kvota za sladkor ali izoglukozo za zadevno tržno leto dodeljena v skladu s členom 7 navedene uredbe, ob upoštevanju, odvisno od primera, členov 8, 9 in 11 navedene uredbe.

2. Zahtevki za izvozna dovoljenja se predložijo pristojnim organom države članice, v kateri je bila vlagatelju dodeljena kvota za sladkor ali izoglukozo.

▼M6

3. Zahtevki za izvozna dovoljenja se predložijo vsak teden, od ponedeljka do petka, in sicer od datuma začetka uporabe Uredbe o določitvi količinske omejitve v skladu s točko (d) prvega odstavka člena 61 Uredbe (ES) št. 1234/2007 do prekinitve izdaje dovoljenj v skladu s členom 7e te uredbe.

4. Vlagatelji lahko predložijo en zahtevek za izvozno dovoljenje na teden. Zahtevana količina za vsako izvozno dovoljenje ne preseže 50 000 ton za sladkor in 5 000 ton za izoglukozo.

▼M4

5. Zahtevek za izvozno dovoljenje spremlja dokazilo o pologu varščine iz člena 12a(1).

6. Okence 20 zahtevka za izvozno dovoljenje in dovoljenja ter okence 44 izvozne deklaracije vsebujeta enega izmed naslednjih vnosov, odvisno od primera:

(a) „izvenkvotni sladkor za izvoz brez nadomestila“ ali

(b) „izvenkvotna izoglukoza za izvoz brez nadomestila“.

Člen 7c

Poročila o izvozu izven kvote

▼M9

1. Države članice Komisijo vsak teden do ponedeljka uradno obvestijo o količinah sladkorja in/ali izoglukoze, za katere so bili v predhodnem tednu vloženi zahtevki za izvozna dovoljenja.

▼M7

Zahtevane količine se porazdelijo glede na vlagatelje in osemmestne oznake KN brez omembe imena vlagatelja. Države članice obvestijo Komisijo tudi, če ni bil vložen noben zahtevek za izvozna dovoljenja.

▼M4

Ta odstavek velja le za države članice, za katere je bila kvota za sladkor in/ali izoglukozo določena na podlagi Priloge III in/ali točke II Priloge IV k Uredbi (ES) št. 318/2006.

2. Komisija vsak teden evidentira količine, za katere so bili vloženi zahtevki za izvozna dovoljenja.

Člen 7d

Izdajanje dovoljenj

1. Države članice vsaki teden od petka najpozneje do konca naslednjega tedna izdajo dovoljenja za zahtevke, vložene v preteklem tednu, in uradno sporočene v skladu s členom 7c(1), če je potrebno ob upoštevanju koeficienta dodeljevanja, ki ga določi Komisija v skladu s členom 7e.

Izvozna dovoljenja se ne izdajo za količine, ki niso bile sporočene.

2. Države članice prvi delovni dan vsakega tedna Komisiji sporočijo količine sladkorja in/ali izoglukoze, za katere so bila v preteklem tednu izdana izvozna dovoljenja.

3. Države članice vodijo evidenco količin sladkorja in/ali izoglukoze, ki se dejansko izvozijo na podlagi izvoznih dovoljenj.

4. Države članice pred koncem vsakega meseca Komisiji sporočijo količine sladkorja in/ali izoglukoze, ki so se v preteklem mesecu dejansko izvozile na podlagi izvoznih dovoljenj.

5. Odstavki 2, 3 in 4 tega člena veljajo le za države članice, za katere je bila kvota za sladkor in/ali izoglukozo določena na podlagi Priloge III in/ali točke II Priloge IV k Uredbi (ES) št. 318/2006.

Člen 7e

Začasna odložitev izdaje izvoznih dovoljenj za izvoz izven kvote

Kadar količine, za katere so bili vloženi zahtevki za izvozna dovoljenja, za zadevno obdobje presegajo količinsko omejitev iz člena 12(d) Uredbe (ES) št. 318/2006, se smiselno uporabljajo določbe iz člena 9 te uredbe.

▼M7

Člen 7f

Uporaba izvoznih dovoljenj za izvenkvotni sladkor

Izvozna dovoljenja, izdana za izvenkvotni beli sladkor z oznako KN 1701 99, nosijo oznaki KN 1701 99 10 in 1701 99 90 ter so veljavna za katerega koli izmed teh proizvodov.

▼B

Člen 8

Veljavnost izvoznih dovoljenj

▼M3 —————

▼M2

4. Izvozna dovoljenja za izvoz proizvodov z nadomestilom iz Priloge VIII k Uredbi (ES) št. 318/2006 so veljavna od dejanskega dne izdaje do konca tretjega meseca po mesecu izdaje.

▼M7

Člen 8a

Veljavnost izvoznih dovoljenj za izvoz izvenkvotnih količin

Z odstopanjem od člena 5 te uredbe izvozna dovoljenja, izdana ob upoštevanju količinske omejitve iz točke (d) prvega odstavka člena 61 Uredbe (ES) št. 1234/2007, veljajo, kot sledi:

(a) dovoljenja, izdana med 1. oktobrom in 30. aprilom zadevnega tržnega leta, so veljavna od njihovega datuma izdaje do 30. septembra istega tržnega leta;

(b) dovoljenja, izdana med 1. majem in 30. septembrom zadevnega tržnega leta, so veljavna do izteka petih mesecev od njihovega datuma izdaje.

▼B

Člen 9

Začasna odložitev izdaje izvoznih dovoljenj

1. Če obstaja pri izdaji izvoznih dovoljenj tveganje, da bodo preseženi razpoložljivi proračunski zneski, ali največje količine in/ali obveznosti glede izdatkov, določene v Sporazumu o kmetijstvu Svetovne trgovinske organizacije ( 18 ), za zadevno obdobje, lahko Komisija:

(a) določi odstotek sprejetja za količine, za katere so vloženi zahtevki, vendar za njih dovoljenja še niso bila izdana;

(b) zavrne zahtevke, za katere izvozna dovoljenja še niso bila izdana;

(c) začasno odloži vložitev zahtevkov za dovoljenja za pet delovnih dni; v skladu s postopkom iz člena 39(2) Uredbe (ES) št. 318/2006 lahko odredi začasno odložitev za daljše časovno obdobje.

2. Ukrepi, predvideni z odstavkom 1, se lahko sprejmejo tudi, če se zahtevki za izvozna dovoljenja nanašajo na količine, ki presegajo ali skoraj presegajo normalne trgovinske vzorce za en namembni kraj ali skupino namembnih krajev, in bi izdaja zahtevanega dovoljenja predstavljala nevarnost špekulacij, izkrivljanja konkurence med podjetji ali motnje zadevne trgovine ali trga Skupnosti.

3. Če so količine, za katere je vložen zahtevek, zmanjšane ali zavrnjene, se mora varščina za vse količine, za katere zahtevek ni bil sprejet, takoj sprostiti.

▼M9

4. Vlagatelji lahko svoje zahtevke za dovoljenje umaknejo do konca tedna, ki sledi tednu po objavi odstotka odobritve iz točke (a) odstavka 1 v Uradnem listu Evropske unije, če ta znaša manj kot 80 %. Države članice nato sprostijo varščino.

▼B







POGLAVJE IV

UVOZNA DOVOLJENJA

▼M3

Člen 10

Proizvodi, za katere je treba predložiti uvozno dovoljenje, so določeni v členu 1(2)(a) Uredbe Komisije (ES) št. 376/2008.

Obdobje veljavnosti uvoznega dovoljenja in znesek varščine, ki se položi, morata biti takšna, kakršna sta določena v delu I Priloge II k navedeni uredbi, in veljata za vse primere iz člena 1(2)(a) navedene uredbe.

▼B







POGLAVJE V

▼M9

DODATNA PRAVILA ZA IZVOZNA DOVOLJENJA

▼B







ODDELEK 1

Izdaja dovoljenj in varščina

▼M9

Člen 11

Vložitev zahtevkov in izdaja izvoznih dovoljenj

1. Izvozna dovoljenja za sladkor pod oznako KN 1701 za količine, ki presegajo 10 ton, se izdajo:

(a) peti delovni dan po dnevu, ko je bil zahtevek vložen;

(b) za izvozna dovoljenja z vnaprejšnjo določitvijo nadomestila na peti delovni dan po dnevu, ko je bil zahtevek vložen, pod pogojem, da v tem času Komisija ni sprejela nobenih posebnih ukrepov iz člena 9(1).

Prvi pododstavek se ne uporablja za:

(a) sladkor kandis;

(b) aromatizirani sladkor in sladkor z dodanimi barvili.

2. Če se zahtevek za dovoljenje za proizvode, za katere se uporablja prvi pododstavek odstavka 1, nanaša na količine, ki ne presegajo 10 ton, zadevni vlagatelj na isti dan in pri istem pristojnem organu ne sme vložiti več kot enega takšnega zahtevka.

▼B

Člen 12

Varščina, potrebna za izvozna in uvozna dovoljenja

▼M3 —————

▼B

2. Za proizvode pod oznako KN 1701 imetnik dovoljenja položi dodatno varščino, če:

(a) ni izpolnjena obveznost izvoza, ki izhaja iz izvoznih dovoljenj, ki niso izdana v zvezi z razpisom, odprtim v Skupnosti, razen v primerih višje sile; in

(b) je vrednost varščine iz prve in druge alinee odstavka 1(b) nižja od vrednosti izvoznega nadomestila, veljavne zadnji dan veljavnosti dovoljenja, po zmanjšanju nadomestila, navedenega v dovoljenju.

Vrednost dodatne varščine je enaka razliki med vrednostima pod točko (b) prvega pododstavka.

▼M2

3. Varščina, ki se položi v zvezi z dovoljenji za izvoz proizvodov z nadomestilom iz Priloge VIII k Uredbi (ES) št. 318/2006, se izračuna v skladu z odstavkoma 1 in 2 tega člena, na podlagi neto vsebine sladkornih proizvodov iz člena 4a te uredbe, ki se uporabljajo za proizvodnjo proizvodov iz Priloge VIII k Uredbi (ES) št. 318/2006.

▼M4

Člen 12a

Varščina za dovoljenja za izvoz izven kvote

▼M7

1. Vlagatelj položi varščino v višini 110 EUR na tono izvenkvotnega sladkorja in 42 EUR na tono neto suhe snovi izvenkvotne izoglukoze.

▼M4

2. Vlagatelj lahko varščino iz odstavka 1 položi v gotovini ali v obliki finančnega jamstva, ki ga da ustanova, ki izpolnjuje merila države članice, v kateri je zahtevek za dovoljenje vložen.

▼M9

3. Varščina iz odstavka 1 se sprosti v skladu s členom 34 Uredbe (ES) št. 376/2008 za količino, za katero vlagatelj v smislu člena 30(b) in člena 31(b)(i) navedene uredbe izpolnjuje obveznost izvoza, ki izhaja iz dovoljenj, izdanih v skladu s členom 7d te uredbe.

▼M7

4. Kadar so določeni namembni kraji izključeni iz izvozov izvenkvotnega sladkorja in/ali izoglukoze, se varščina iz odstavka 1 sprosti, ko so izpolnjene zahteve iz odstavka 3 tega člena in iz člena 4c te uredbe.

▼B







ODDELEK 2

Dovoljenja za posebne („IZ/UV“) operacije rafiniranja

▼M4 —————

▼B







POGLAVJE VI

POROČILA DRŽAV ČLANIC

▼M9

Člen 17

Uradno obvestilo o izdaji izvoznih dovoljenj

1. Države članice do vsakega 15. dne v mesecu Komisijo uradno obvestijo o količinah, za katere so bila v preteklem mesecu izdana dovoljenja na podlagi člena 7.

2. V obdobjih, ko se v sektorju sladkorja podeljujejo izvozna nadomestila, morajo države članice do vsakega 15. dne v mesecu Komisijo za pretekli mesec uradno obvestiti:

(a) o količinah, za katere so bila izdana dovoljenja, skupaj z zneski izvoznih nadomestil, določenih v skladu s členom 164(2)(a) Uredbe (ES) št. 1234/2007, razčlenjenih na: — proizvode iz sladkorja pod oznakami KN 1701 91 00, 1701 99 10 in 1701 99 90, — surovi sladkor tel quel pod oznakami KN 1701 12 90, 1701 13 90 in 1701 14 90, — saharozne sirupe, izražene kot beli sladkor, pod oznakami KN 1702 90 71, 1702 90 95 in 2106 90 59, — izoglukozo, izraženo kot suha snov, pod oznakami KN 1702 40 10, 1702 60 10, 1702 90 30 in 2106 90 30;

(b) o količinah belega sladkorja pod oznako KN 1701 99 10, za katere so bila izdana dovoljenja, skupaj z zneski izvoznih nadomestil, določenih v skladu s členom 164(2)(b) Uredbe (ES) št. 1234/2007;

(c) o količinah belega sladkorja, skupaj z ustreznimi zneski izvoznih nadomestil, določenih v skladu s členom 164(2)(a) Uredbe (ES) št. 1234/2007, o količinah surovega sladkorja in saharoznega sirupa, izraženih kot beli sladkor, in o količinah izoglukoze, izražene kot suha snov, za katere je bilo izvozno dovoljenje izdano za izvoz v obliki proizvodov iz točke (b) dela X Priloge I k navedeni uredbi.

Člen 18

Uradno obvestilo o izvoženih količinah

1. Države članice morajo za vsak koledarski mesec najpozneje do konca tretjega koledarskega meseca po zadevnem koledarskem mesecu Komisijo uradno obvestiti o količinah sladkorja, zajetih v kvotah in izvoženih kot beli sladkor ali v obliki predelanih proizvodov, izraženih kot beli sladkor, za katere je bilo izdano izvozno dovoljenje za izvajanje pomoči Unije in nacionalne pomoči v hrani v okviru mednarodnih konvencij ali drugih dopolnilnih programov ter za izvajanje drugih ukrepov Unije za prosto preskrbo s hrano.

2. V obdobjih, ko se v sektorju sladkorja podeljujejo izvozna nadomestila, morajo države članice najpozneje konec vsakega koledarskega meseca Komisijo uradno obvestiti o količinah belega sladkorja iz člena 17(2)(b), ki so bile pretekli mesec izvožene v skladu s členom 7(4) in (5) Uredbe (ES) št. 376/2008.

3. V obdobjih, ko se v sektorju sladkorja podeljuje izvozna nadomestila, morajo države članice najpozneje do konca tretjega koledarskega meseca po zadevnem koledarskem mesecu Komisijo za vsak mesec uradno obvestiti:

(a) v primeru izvoza iz člena 4(2) Uredbe (ES) št. 612/2009 o količinah sladkorja in saharoznih sirupov, izraženih kot beli sladkor, in izoglukoze, izražene kot suha snov, izvoženih brez nadaljnje predelave, skupaj z zneski ustreznih nadomestil;

(b) o količinah belega sladkorja, skupaj z ustreznimi zneski izvoznih nadomestil, določenih v skladu s členom 164(2)(a) Uredbe (ES) št. 1234/2007, o količinah surovega sladkorja in saharoznega sirupa, izraženih kot beli sladkor, in o količinah izoglukoze, izražene kot suha snov, izvoženih v obliki proizvodov iz dela IV Priloge XX k navedeni uredbi in v obliki proizvodov iz Priloge II k Uredbi Komisije (EU) št. 578/2010 ( 19 ).

Obvestila iz točke (b) prvega pododstavka se Komisiji predložijo ločeno za vsako uredbo, ki se uporablja za zadevni predelani proizvod.

Člen 19

Uradno obvestilo o uvoznih dovoljenjih

Države članice Komisijo uradno obvestijo o količinah sladkorja, uvoženih iz tretjih držav in izvoženih kot pridobljeni proizvodi v okviru postopka aktivnega oplemenitenja iz člena 116 Uredbe (EGS) št. 2913/92. Takšno obvestilo se mora nanašati na vsako tržno leto posebej. Predloženo mora biti najpozneje do konca drugega koledarskega meseca po preteku zadevnega tržnega leta.

▼B

Člen 20

Ad hoc poročila o izvoznih dovoljenjih z nadomestilom

Na zahtevo Komisije in za označeno obdobje države članice Komisijo nemudoma pričnejo dnevno obveščati:

(a) pri količinah, ki presegajo 10 ton, o vseh zahtevkih za izvozna dovoljenja za proizvode, upravičene do periodičnega nadomestila;

(b) o količinah, ki jih zadevajo ukrepi, sprejeti pri uporabi člena 9(1).

▼M9

Člen 21

Način uradnega obveščanja

Uradna obvestila držav članic iz te uredbe se predložijo:

(a) do 31. decembra 2012 elektronsko na načine, ki jih je Komisija dala na voljo državam članicam;

(b) od 1. januarja 2013 v skladu z Uredbo Komisije (ES) št. 792/2009 ( 20 ).

▼B







POGLAVJE VII

UPRAVLJANJE UVOZA







ODDELEK 1

Izračun cen CIF za beli in surovi sladkor

Člen 22

Določitev cen CIF

Komisija določi cene CIF za beli sladkor in surovi sladkor na osnovi najugodnejših nakupnih možnosti na svetovnem trgu. Te cene se izračunajo v skladu s členi 23 do 26.

Člen 23

Podatki, ki se upoštevajo

▼M9

Pri ugotavljanju najugodnejših nakupnih možnosti na svetovnem trgu se upoštevajo relevantni podatki, ki so Komisiji na voljo neposredno ali prek pristojnih agencij v državah članicah, v zvezi s:

▼B

(a) ponudbami na svetovnem trgu;

(b) kotacijami na borzah, pomembnimi za mednarodno trgovino s sladkorjem;

(c) cenami, doseženimi na pomembnih trgih v tretjih državah;

(d) prodajo v okviru mednarodne trgovine.

Člen 24

Podatki, ki se ne upoštevajo

Pri ugotavljanju najugodnejših nakupnih možnosti se podatki ne upoštevajo:

(a) če proizvodi niso primerne tržne kakovosti; ali

(b) če se možnost nakupa po ceni, navedeni v ponudbi, nanaša zgolj na majhno količino, ki ni reprezentativna za trg; ali

(c) če splošno gibanje cen ali podatki, ki so Komisiji na voljo, slednjo privedejo do ocene, da cena, navedena v ponudbi, ni reprezentativna za dejanska tržna gibanja.

Člen 25

Prilagoditev rotterdamskemu pristanišču

1. Cene, ki ne veljajo za dobavo v razsutem stanju CIF Rotterdam, se prilagodijo.

Pri prilagajanju je treba upoštevati zlasti razliko v stroških prevoza blaga od pristanišča odpreme do namembnega pristanišča in od pristanišča odpreme do Rotterdama.

2. Če cena velja za blago v vrečah, se zmanjša za 0,88 EUR na 100 kilogramov.

Člen 26

Prilagoditev standardni kakovosti

1. Pri prilagajanju cen, ki veljajo za nestandardne kakovosti:

(a) se za beli sladkor uporablja zvišanje ali znižanje, določeno v skladu s členom 18 Uredbe (ES) št. 318/2006;

(b) se za surovi sladkor uporabljajo korekcijski faktorji, ki jih dobimo tako, da 92 delimo z odstotki donosa sladkorja, za katerega velja cena.

2. Donos se izračuna v skladu z metodo iz točke III(3) Priloge I k Uredbi (ES) št. 318/2006.







ODDELEK 2

Določitev standardne kakovosti in izračun cen CIF za melase

Člen 27

Standardna kakovost melas

Melase standardne kakovosti:

(a) so primerne tržne kakovosti;

(b) imajo skupno vsebnost sladkorja 48 %.

Člen 28

Določitev cen CIF

Komisija določi cene CIF za melase na osnovi najugodnejših nakupnih možnosti na svetovnem trgu. Te cene se izračunajo v skladu s členi 29 do 33.

Člen 29

Podatki, ki se upoštevajo

▼M9

Pri ugotavljanju najugodnejših nakupnih možnosti na svetovnem trgu se upoštevajo relevantni podatki v zvezi s:

▼B

(a) ponudbami na svetovnem trgu;

(b) cenami, doseženimi na pomembnih trgih v tretjih državah;

(c) prodajo v okviru mednarodne trgovine, s katero je bila Komisija seznanjena bodisi neposredno bodisi s strani pristojnih agencij držav članic.

Člen 30

Podatki, ki se ne upoštevajo

Pri ugotavljanju najugodnejših nakupnih možnosti na svetovnem trgu se podatki ne upoštevajo:

(a) če proizvodi niso primerne tržne kakovosti; ali

(b) če se možnost nakupa po ceni, navedeni v ponudbi, nanaša zgolj na majhno količino, ki ni reprezentativna za trg; ali

(c) če splošno gibanje cen ali podatki, ki so Komisiji na voljo, slednjo privedejo do ocene, da cena, navedena v ponudbi ni reprezentativna za dejanska tržna gibanja.

Člen 31

Prilagoditve amsterdamskemu pristanišču

Cene, ki ne veljajo za dobavo v razsutem stanju CIF Amsterdam, se prilagodijo.

Pri prilagajanju je treba upoštevati zlasti razliko v stroških prevoza blaga od pristanišča odpreme do namembnega pristanišča in od pristanišča odpreme do Amsterdama.

Člen 32

Prilagoditve standardni kakovosti

Cene, določene pri ugotavljanju najugodnejših nakupnih možnosti in ki ne veljajo za standardno kakovost, se:

(a) zvišajo za eno oseminštiridesetino za vsako odstotno točko skupne vsebnosti sladkorja, če je vsebnost sladkorja zadevnih melas manj kot 48 %;

(b) znižajo za eno oseminštiridesetino za vsako odstotno točko skupne vsebnosti sladkorja, če je vsebnost sladkorja zadevnih melas več kot 48 %.

Člen 33

Povprečna cena

Pri ugotavljanju najugodnejših nakupnih možnosti na svetovnem trgu se za osnovo lahko vzame povprečje različnih cen, če se to povprečje lahko šteje za reprezentativno za dejanska tržna gibanja.







ODDELEK 3

Dodatna uvozna dajatev

Člen 34

Dodatna dajatev za melase

1. Dodatne uvozne dajatve iz člena 27(1) Uredbe (ES) št. 318/2006 se uporabljajo za melase pod oznakama KN 1703 10 00 in 1703 90 00.

2. V tej uredbi reprezentativne cene za melase na svetovnem trgu ali uvoznem trgu Skupnosti iz člena 27(2) Uredbe (ES) št. 318/2006 pomenijo cene CIF za omenjene proizvode, ki jih je določila Komisija v skladu z oddelkom 2, v nadaljnjem besedilu „reprezentativne cene melas“.

Navedene cene so določene za vsako tržno leto v skladu s postopkom iz člena 39(2) Uredbe (ES) št. 318/2006. Komisija jih lahko v tem obdobju spremeni, če njej dostopni podatki kažejo na spremembo reprezentativnih cen, ki so bile prej določene, najmanj 0,5 EUR na 100 kilogramov.

▼M9 —————

▼B

Člen 35

Sprožitvene cene za melase

Za 100 kilogramov melas standardne kakovosti iz člena 27 te uredbe je sprožitvena cena iz člena 27(2) Uredbe (ES) št. 318/2006 enaka:

(a) 7,90 EUR za melase pod oznako KN 1703 10 00;

(b) 8,20 EUR za melase pod oznako KN 1703 90 00.

Člen 36

Dodatna dajatev za proizvode iz sladkorja

1. Dodatne uvozne dajatve iz člena 27(1) Uredbe (ES) št. 318/2006 se uporabljajo za proizvode pod oznakami KN 1701 11 10, 1701 11 90, 1701 12 10, 1701 12 90, 1701 91 00, 1701 99 10, 1701 99 90 in 1702 90 99.

2. V tej uredbi reprezentativne cene za beli sladkor in surovi sladkor na svetovnem trgu ali uvoznem trgu Skupnosti iz člena 27(2) Uredbe (ES) št. 318/2006 pomenijo cene CIF za omenjene proizvode, določene v skladu z oddelkom 1, v nadaljnjem besedilu „reprezentativne cene sladkorja“.

Navedene cene so določene za vsako tržno leto v skladu s postopkom iz člena 39(2) Uredbe (ES) št. 318/2006. Komisija jih lahko v tem obdobju spremeni, če nihanje elementov izračuna povzroči dvig ali padec za 1,20 EUR ali več za 100 kilogramov glede na predhodno določene reprezentativne cene sladkorja.

3. Reprezentativna cena sladkorja za proizvode pod oznako KN 1702 90 99 je reprezentativna cena, določena za beli sladkor za 1 % vsebnosti saharoze na 100 kilogramov neto teže zadevnega proizvoda.

Člen 37

Sprožitvene cene za proizvode iz sladkorja

Za 100 kilogramov neto proizvoda je sprožitvena cena iz člena 27(2) Uredbe (ES) št. 318/2006 enaka:

(a) 53,10 EUR za beli sladkor pod oznakama KN 1701 99 10 in 1701 99 90 standardne kakovosti iz točke II Priloge I k Uredbi (ES) št. 318/2006;

(b) 64,7 EUR za sladkor pod oznako KN 1701 91 00;

(c) 54,10 EUR za surovi pesni sladkor pod oznako KN 1701 12 90 standardne kakovosti iz točke III Priloge I k Uredbi (ES) št. 318/2006;

(d) 41,30 EUR za surovi pesni sladkor pod oznako KN 1701 12 10 standardne kakovosti iz točke III Priloge I k Uredbi (ES) št. 318/2006;

(e) 55,20 EUR za surovi trsni sladkor pod oznako KN 1701 11 90 standardne kakovosti iz točke III Priloge I k Uredbi (ES) št. 318/2006;

(f) 41,80 EUR za surovi trsni sladkor pod oznako KN 1701 11 10 standardne kakovosti iz točke III Priloge I k Uredbi (ES) št. 318/2006;

(g) 1,184 EUR za proizvode pod oznako KN 1702 90 99 na 1 % vsebnosti saharoze.

Člen 38

Dokazila

1. Znesek dodatnih uvoznih dajatev za vsako vrsto melase iz člena 34(1) in proizvode iz sladkorja iz člena 36(1) se določi na osnovi uvozne cene CIF za zadevno pošiljko v skladu z določbami člena 39.

Pri melasah se uvozna cena CIF zadevne pošiljke preračuna v ceno melas standardne kakovosti s prilagoditvijo iz člena 32.

Pri belem ali surovem sladkorju se uvozna cena CIF zadevne pošiljke preračuna v ceno sladkorja standardne kakovosti, kakor je opredeljena v točkah II in III Priloge I k Uredbi (ES) št. 318/2006, ali v ustrezno ceno za proizvode pod oznako KN 1702 90 99, odvisno od primera.

2. Če je uvozna cena CIF na 100 kilogramov zadevne pošiljke višja od veljavne reprezentativne cene melas iz člena 34(2) ali reprezentativne cene sladkorja iz člena 36(2), uvoznik predloži pristojnim organom države članice uvoznice vsaj naslednja dokazila:

(a) kupno pogodbo ali kateri koli drug enakovreden dokument;

(b) zavarovalno pogodbo;

(c) račun;

(d) potrdilo o poreklu (če je to ustrezno);

(e) prevozno pogodbo;

(f) pri pomorskem prevozu ladijsko nakladnico.

Za preverjanje uvoznih cen CIF zadevne pošiljke lahko organi oblasti države članice uvoznice zahtevajo katere koli druge podatke in dokumente, za katere menijo, da so potrebni.

3. V primeru iz odstavka 2 uvoznik položi varščino, navedeno v členu 248(1) Uredbe (EGS) št. 2454/93, enakovredno razliki med zneskom dodatne uvozne dajatve, izračunane na osnovi reprezentativne cene, ki se uporablja za zadevni proizvod, in zneskom dodatne uvozne dajatve, izračunane na osnovi uvozne cene CIF zadevne pošiljke.

▼M9

4. Uvoznik v dveh mesecih od prodaje zadevnih proizvodov, ob upoštevanju devetmesečnega roka od dneva prejema deklaracije za sprostitev v prosti promet, dokaže, da je bila pošiljka odprodana pod pogoji, ki potrjujejo pravilnost cen iz odstavka 2. Neizpolnjevanje katerega koli od teh končnih rokov povzroči izgubo položene varščine. Kljub temu lahko pristojni organi ta devetmesečni rok na podlagi ustrezno utemeljene zahteve uvoznika podaljšajo za največ tri mesece.

Položena varščina se sprosti do obsega, za katerega je pristojnim organom predloženo zadovoljivo dokazilo o odprodaji. V nasprotnem primeru se varščina zaseže za plačilo dodatnih dajatev.

▼B

5. Če pristojni organi pri preverjanju ugotovijo, da niso bile izpolnjene zahteve tega člena, izterjajo zapadle dajatve v skladu s členom 220 Uredbe (EGS) št. 2913/92. Znesek dajatve, ki se izterja ali ostane odprt za izterjavo, vključuje obresti od dneva, ko je bilo blago sproščeno v promet, do dneva povrnitve. Uporabi se obrestna mera za izterjavo, ki je v veljavi po nacionalni zakonodaji.

Člen 39

Izračun dodatne uvozne dajatve

▼C1

Če je razlika med zadevno sprožitveno ceno iz člena 34 za melase ali člena 37 za proizvode iz sladkorja in uvozno ceno CIF zadevne pošiljke:

▼B

(a) 10 % sprožitvene cene ali manj, znaša dodatna dajatev nič;

(b) več kot 10 %, vendar manj kot ali enaka 40 % sprožitvene cene, znaša dodatna dajatev 30 % zneska nad 10 %;

(c) več kot 40 %, vendar manj kot ali enaka 60 % sprožitvene cene, znaša dodatna dajatev 50 % zneska nad 40 %, čemur se prišteje dodatna dajatev iz točke (b);

(d) več kot 60 %, vendar manj kot ali enaka 75 % sprožitvene cene, znaša dodatna dajatev 70 % zneska nad 60 %, čemur se prištejeta dodatni dajatvi iz točk (b) in (c);

(e) več kot 75 % sprožitvene cene, znaša dodatna dajatev 90 % zneska nad 75 %, čemur se prištejejo dodatne dajatve iz točk (b), (c) in (d).







ODDELEK 4

Začasna odložitev ali znižanje uvoznih dajatev za mélase

Člen 40

Začasna odložitev uporabe uvoznih dajatev za melase

Če reprezentativna cena melase iz člena 34(2) in uvozna dajatev, ki se uporablja za trsno melaso pod oznako KN 1703 10 00 ali pesno melaso pod oznako KN 1703 90 00, za zadevni proizvod presegata 8,21 EUR na 100 kg, se uvozne dajatve začasno odpravijo in nadomestijo z zneskom razlike, ki jo ugotovi Komisija. Ta znesek se določi hkrati z reprezentativnimi cenami iz člena 34(2).

Če pa obstaja tveganje, da utegne imeti začasna odprava uvoznih dajatev škodljiv vpliv na trg Skupnosti za melaso, se lahko po enakem postopku iz člena 39(2) Uredbe (ES) št. 318/2006 določi, da se za določeno obdobje navedena začasna odložitev ne uporablja.

▼M4 —————

▼B







ODDELEK 5

Izračun vsebnosti saharoze v surovem sladkorju in nekaterih sirupih

▼M9

Člen 42

Metode izračuna

1. Če se donos uvoženega surovega sladkorja, določen v skladu z oddelkom B.III Priloge IV k Uredbi (ES) št. 1234/2007, razlikuje od donosa, določenega za standardno kakovost, se dajatev carinske tarife za proizvode pod oznakami KN 1701 12 10, 1701 13 10 in 1701 14 10 ter dodatna dajatev za proizvode pod oznakami KN 1701 12 10, 1701 12 90, 1701 13 10, 1701 13 90, 1701 14 10 in 1701 14 90, ki se naloži na 100 kilogramov omenjenega surovega sladkorja, izračunata tako, da se ustrezna dajatev za surovi sladkor standardne kakovosti pomnoži s korekcijskim koeficientom. Korekcijski koeficient se izračuna tako, da se odstotek donosa uvoženega surovega sladkorja deli z 92.

2. Za proizvode iz točke (c) dela III Priloge I k Uredbi (ES) št. 1234/2007 se vsebnost saharoze, vključno z drugimi sladkorji, izraženimi kot saharoza, določi po metodi po Laneu in Eynonu (metoda redukcije bakra) v raztopini, invertirani po Clerget-Herzfeldu. Tako določena skupna vsebnost sladkorja se izrazi kot saharoza tako, da se pomnoži z 0,95.

Vendar se vsebnost saharoze, vključno z drugimi sladkorji, izraženimi kot saharoza, v proizvodih, ki vsebujejo manj kot 85 % saharoze ali drugih sladkorjev, izraženih kot saharoza, in invertnega sladkorja, izraženega kot saharoza, določita z ugotavljanjem vsebnosti suhe snovi. Vsebnost suhe snovi se določi na podlagi specifične teže raztopine, razredčene v razmerju 1 proti 1 po teži, za trdne proizvode pa s sušenjem. Vsebnost suhe snovi se izrazi kot saharoza tako, da se pomnoži s koeficientom 1.

3. Za proizvode iz točk (d) in (g) dela III Priloge I k Uredbi (ES) št. 1234/2007 se vsebnost suhe snovi določi v skladu z drugim pododstavkom odstavka 2 tega člena.

4. Za proizvode iz točke (e) dela III Priloge I k Uredbi (ES) št. 1234/2007 se pretvorba v ekvivalent saharoze opravi tako, da se suha snov, določena v skladu z drugim pododstavkom odstavka 2 tega člena, pomnoži s koeficientom 1,9.

▼B







POGLAVJE VIII

RAZVELJAVITEV IN KONČNE DOLOČBE

Člen 43

Razveljavitev

Uredba (EGS) št. 784/68, Uredba (EGS) št. 785/68, Uredba (ES) št. 1422/95, Uredba (ES) št. 1423/95, Uredba (ES) št. 1464/95 in Uredba (ES) št. 2135/95 se razveljavijo.

Uredba (ES) št. 1464/95 pa se še naprej uporablja za dovoljenja, izdana v skladu z njenimi določbami pred 1. julijem 2006.

Člen 44

Začetek veljavnosti

Ta uredba začne veljati na dan objave v Uradnem listu Evropske unije.

Uporablja se od 1. julija 2006.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

▼M4

A. Navedbe iz člena 6(2): v bolgarščini : „Регламент (ЕО) № … (ОВ L …, … г., стр. …), срок за подаване на заявления за участие в търг: …“ v španščini : „Reglamento (CE) no … (DO L … de …, p. …), plazo para la presentación de ofertas: …“ v češčini : „Nařízení (ES) č. … (Úř. věst. L …, …, s. …), lhůta pro předkládání nabídek: …“ v danščini : „Forordning (EF) nr. … (EUT L … af …, s. …), tidsfrist for afgivelse af bud: …“ v nemščini : „Verordnung (EG) Nr. … (ABl. L … vom …, S. …), Frist für die Angebotsabgabe: …“ v estonščini : „Määrus (EÜ) nr … (ELT L …, …, lk …), pakkumiste esitamise tähtaeg: …“ v grščini : „Κανονισμός (ΕΚ) αριθ. … (ΕΕ L … της …, σ. …), προθεσμία για την υποβολή προσφορών …“ v angleščini : „Regulation (EC) No … (OJ L …, …, p. …), time limit for submission of tenders: …“ v francoščini : „Règlement (CE) no … (JO L … du …, p. …), délai de présentation des offres: …“ ▼M10 v hrvaščini : „Uredba (EZ) br. … (SL …, …, str. …), rok za dostavu ponuda: …“ ▼M4 v italijanščini : „Regolamento (CE) n. … (GU L … del …, pag. …), termine ultimo per la presentazione delle offerte: …“ v latvijščini : „Regula (EK) Nr. … (OV L …, …., …. lpp.), piedāvājumu iesniegšanas termiņš: …“ v litovščini : „Reglamentas (EB) Nr. … (OL L …, …, p. …), pasiūlymų pateikimo terminas – …“ v madžarščini : „…/…/EK rendelet (HL L …, …, …o.), a pályázatok benyújtásának határideje: …“ v nizozemščini : „Verordening (EG) nr. … (PB L … van …, blz. …), termijn voor het indienen van de aanbiedingen: …“ v poljščini : „Rozporządzenie (WE) nr … (Dz.U. L … z …, s. …), termin składania ofert: …“ v portugalščini : „Regulamento (CE) n.o … (JO L … de …, p. …), prazo para apresentação de propostas: …“ v romunščini : „Regulamentul (CE) nr. … (JO L …, …, p. …), termen limită pentru depunerea ofertelor: …“ v slovaščini : „,Nariadenie (ES) č. … (Ú. v. EÚ L …, …, s. …), lehota na predkladanie ponúk: …“ v slovenščini : „Uredba (ES) št. … (UL L …, …, str. …), rok za predložitev ponudb: …“ v finščini : „Asetus (EY) N:o … (EUVL L …, …, s. …), tarjousten tekemiselle asetettu määräaika päättyy: …“ v švedščini : „Förordning (EG) nr … (EUT L …, …, s. …), tidsfrist för inlämnande av anbud: …“

▼M1

B. Navedbe iz člena 6(3): v bolgarščini : „Ставка на приложимо възстановяване“ v španščini : „Tasa de la restitución aplicable: …“ v češčini : „sazba použitelné náhrady“ v danščini : „Restitutionssats“ v nemščini : „Anwendbarer Erstattungssatz“ v estonščini : „Kohaldatav toetuse määr“ v grščini : „Ύψος της ισχύουσας επιστροφής“ v angleščini : „rate of applicable refund“ v francoščini : „Taux de la restitution applicable“ ▼M10 v hrvaščini : „visina primjenjive subvencije“ ▼M1 v italijanščini : „Tasso della restituzione applicabile: …“ v latvijščini : „Piemērojamā eksporta kompensācijas likme“ v litovščini : „Taikoma grąžinamosios išmokos norma“ v madžarščini : „Alkalmazandó visszatérítés mértéke: …“ v nizozemščini : „Toe te passen restitutiebedrag: …“ v poljščini : „stawka stosowanej refundacji“ v portugalščini : „Taxa da restituição aplicável: …“ v romunščini : „Rata restituirii aplicabile“ v slovaščini : „výška uplatniteľnej náhrady“ v slovenščini : „višina nadomestila“ v finščini : „Tuen määrä …“ v švedščini : „Exportbidragssatsen: …“

▼M9

C. Navedbe iz člena 7: v bolgarščini : „Захар, която не се разглежда ‚извън квотата‘ за износ без възстановяване“ v španščini : „Azúcar no considerado ‚al margen de cuota‘ para la exportación sin restitución“ v češčini : „Cukr, který se nepovažuje za produkt ‚mimo rámec kvót‘, pro vývoz bez náhrady.“ v danščini : „Sukker, der ikke anses for at være ‚uden for kvote‘ til eksport uden restitution“ v nemščini : „Nicht als ‚Nichtquotenerzeugung‘ geltender Zucker für die Ausfuhr ohne Erstattung“ v estonščini : „Kvoodivälisena mittekäsitatava suhkru eksportimiseks ilma toetuseta.“ v grščini : „Ζάχαρη που δεν θεωρείται ‚εκτός ποσόστωσης‘ προς εξαγωγή χωρίς επιστροφή.“ v angleščini : „Sugar not considered as ‚out-of-quota‘ for export without refund.“ v francoščini : „Sucre non considéré ‚hors quota‘ pour les exportations sans restitution.“ ▼M10 v hrvaščini : „Šećer koji se ne smatra da je ‚izvan kvote‘ za izvoz bez subvencije.“ ▼M9 v italijanščini : „Zucchero non considerato ‚fuori quota‘ per le esportazioni senza restituzione“ v latvijščini : „Cukurs, kas nav uzskatāms par ‚ārpuskvotu‘ produkciju eksportam bez kompensācijas“, v litovščini : „Virškvotiniu nelaikomas cukrus eksportui be grąžinamosios išmokos“ v madžarščini : „A cukrot nem tekintik ‚kvótán felülinek‘ a visszatérítés nélküli kivitel tekintetében.“ v nizozemščini : „Suiker die niet als ‚buiten het quotum geproduceerd‘ wordt beschouwd, bestemd voor uitvoer zonder restitutie.“ v poljščini : „Cukier niezaliczany do produktów ‚pozakwotowych‘, przeznaczony na wywóz bez refundacji“ v portugalščini : „Açúcar não considerado ‚extraquota‘ para exportação sem restituição.“ v romunščini : „Zahăr neconsiderat ‚peste cotă‘ pentru exporturile fără restituire“. v slovaščini : „Cukor, ktorý sa nepovažuje za ‚nad rámec kvóty‘ na vývoz bez náhrady“, v slovenščini : „Sladkor se ne šteje kot ‚izven kvote‘ za izvoz brez nadomestila.“ v finščini : „Tuetta vietävä sokeri, jota ei pidetä kiintiön ulkopuolisena“. v švedščini : „Socker som inte anses vara ‚utomkvotsprodukter‘ för export utan bidrag.“

▼M1

D. Navedbe iz člena 14(3): v bolgarščini : „EX/IM, член 116 от Регламент (ЕО) № 2913/92 – лицензия, валидна в … (държава-членка издател)“ v španščini : „EX/IM, artículo 116 del Reglamento (CEE) no 2913/92 — certificado válido en … (Estado miembro de emisión)“ v češčini : „EX/IM, článek 116 nařízení (EHS) č. 2913/92 – licence platná v … (vydávající členský stát)“ v danščini : „EX/IM, artikel 116 i forordning (EØF) nr. 2913/92 — licens gyldig i … (udstedende medlemsstat)“ v nemščini : „EX/IM, Artikel 116 der Verordnung (EWG) Nr. 2913/92 — Lizenz gültig in … (erteilender Mitgliedstaat)“ v estonščini : „EX/IM, määruse (EMÜ) nr 2913/92 artikkel 116 – litsents kehtib … (väljaandev liikmesriik)“ v grščini : „EX/IM, άρθρο 116 του κανονισμού (ΕΟΚ) αριθ. 2913/92 — πιστοποιητικό που ισχύει στ … (κράτος μέλος έκδοσης)“ v angleščini : „EX/IM, Article 116 of Regulation (EEC) No 2913/92 — licence valid in … (issuing Member State)“ v francoščini : „EX/IM, article 116 du règlement (CEE) no 2913/92 — certificat valable au/en (État membre d'émission)“ ▼M10 v hrvaščini : „Izvoz/uvoz, članak 116. Uredbe (EEZ) br. 2913/92 – dozvola vrijedi u … (država članica koja izdaje dozvolu)“ ▼M1 v italijanščini : „EX/IM, articolo 116 del regolamento (CEE) n. 2913/92 — titolo valido in … (Stato membro di rilascio)“ v latvijščini : „EX/IM, Regulas (EEK) Nr. 2913/92 116. pants – licence ir derīga … (izsniedzēja dalībvalsts)“ v litovščini : „EX/IM, Reglamento (EEB) Nr. 2913/92 116 straipsnis – licencija galioja … (išduodanti valstybė narė)“ v madžarščini : „EX/IM, a 2913/92/EGK rendelet 116. cikke – az engedély …-ban/-ben (kibocsátó tagállam) érvényes“ v nizozemščini : „EX/IM, artikel 116 van Verordening (EEG) nr. 2913/92 — certificaat geldig in … (lidstaat van afgifte)“ v poljščini : „EX/IM, art. 116 rozporządzenia (EWG) nr 2913/92 – pozwolenie ważne w (państwo członkowskie wydające pozwolenie)“ v portugalščini : „EX/IM, Artigo 116.o do Regulamento (CEE) n.o 2913/92 — certificado eficaz em … (Estado-Membro de emissão)“ v romunščini : „EX/IM, articolul 116 din Regulamentul (CEE) nr. 2913/92 – licență valabilă în … (statul membru emitent)“ v slovaščini : „vývoz/dovoz, článok 116 nariadenia (EHS) č. 2913/92 – licencia platná v … (vydávajúci členský štát)“ v slovenščini : „IZ/UV, člen 116 Uredbe (EGS) št. 2913/92 – dovoljenje veljavno v … (država članica izdajateljica)“ v finščini : „EX/IM, asetuksen (ETY) N:o 2913/92 116 artikla – Todistus on voimassa … (myöntäjäjäsenvaltio)“ v švedščini : „EX/IM, artikel 116 i förordning (EEG) nr 2913/92 – licens giltig i … (utfärdande medlemsstat)“

▼M2

E. Navedbe iz člena 6(2a): v bolgarščini : Захар, използвана в един или повече продукти, изброени в приложение VIII към Регламент (ЕО) № 318/2006. v španščini : Azúcar utilizado en uno o varios productos enumerados en el anexo VIII del Reglamento (CE) no 318/2006. v češčini : Cukr použitý v jednom nebo v několika produktech uvedených v příloze VIII nařízení (ES) č. 318/2006. v danščini : Sukker anvendt i et eller flere produkter som omhandlet i bilag VIII til forordning (EF) nr. 318/2006. v nemščini : Zucker, einem oder mehreren der in Anhang VIII der Verordnung (EG) Nr. 318/2006 genannten Erzeugnissen zugesetzt. v estonščini : Suhkur, mida on kasutatud ühes või mitmes määruse (EÜ) nr 318/2006 VIII lisas loetletud tootes. v grščini : Ζάχαρη χρησιμοποιούμενη σε ένα ή περισσότερα προϊόντα απαριθμούμενα στο παράρτημα VIII του κανονισμού (ΕΚ) αριθ. 318/2006. v angleščini : Sugar used in one or more products listed in Annex VIII of Regulation (EC) No 318/2006. in French : Sucre mis en œuvre dans un ou plusieurs produits énumérés à l’annexe VIII du règlement (CE) no 318/2006. ▼M10 v hrvaščini : Šećer korišten u jednom ili više proizvoda navedenih u Prilogu VIII. Uredbe (EZ) br. 318/2006. ▼M2 v italijanščini : Zucchero utilizzato in uno o più prodotti elencati nell'allegato VIII del regolamento (CE) n. 318/2006. v latvijščini : Cukurs, ko izmanto vienā vai vairākos produktos, kas minēti Regulas (EK) Nr. 318/2006 VIII pielikumā. v litovščini : Cukrus, naudojamas vienam arba keliems Reglamento (EB) Nr. 318/2006 VIII priede išvardytiems produktams. v madžarščini : A 318/2006/EK rendelet VIII. mellékletében felsorolt egy vagy több termékben használt cukor. v malteščini : Zokkor użat f'wieħed jew aktar mill-prodotti elenkati fl-Anness VIII tar-Regolament (KE) Nru 318/2006. v nizozemščini : Suiker die wordt gebruikt in een of meer van de in bijlage VIII bij Verordening (EG) nr. 318/2006 opgenomen producten. v poljščini : Cukier używany w co najmniej jednym z produktów wymienionych w załączniku VIII do rozporządzenia (WE) nr 318/2006. v portugalščini : Açúcar utilizado em um ou mais produtos constantes do anexo VIII do Regulamento (CE) n.o 318/2006. v romunščini : Zahăr folosit la prepararea unuia sau a mai multor produse enumerate în anexa VIII la Regulamentul (CE) nr. 318/2006. v slovaščini : Cukor použitý v jednom alebo vo viacerých výrobkoch uvedených v prílohe VIII k nariadeniu (ES) č. 318/2006. v slovenščini : Sladkor, uporabljen v enem ali več proizvodih, naštetih v Prilogi VIII k Uredbi (ES) št. 318/2006. v finščini : Yhdessä tai useammassa asetuksen (EY) N:o 318/2006 liitteessä VIII luetellussa tuotteessa käytetty sokeri. v švedščini : Socker som används i en eller flera av de produkter som förtecknas i bilaga VIII till förordning (EG) nr 318/2006.